Diari Oficial de la Generalitat Valenciana


Sumari del DOGV 6423, del 23-12-2010 (2010/13111)

ORDE 17/2010, de 29 de novembre, de la Conselleria de Sanitat, per la qual s'aproven les bases i es convoquen dos beques per a la realització de pràctiques professionals en la Direcció General de Recursos Humans.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6423

Data del DOGV
:   23-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/13490


Data del document
:   29-11-2010

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * ajuda pública

ORDE 17/2010, de 29 de novembre, de la Conselleria de Sanitat, per la qual s'aproven les bases i es convoquen dos beques per a la realització de pràctiques professionals en la Direcció General de Recursos Humans. [2010/13631]
En el marc de la política dirigida a la integració i formació de jóvens llicenciats que han finalitzat els estudis en dates recents, la Conselleria de Sanitat convoca a concurs públic dos beques a fi de facilitar la formació complementària, l'adquisició de noves aptituds i l'especialització i el perfeccionament d'estos jóvens en l'àmbit de l'administració pública valenciana.
La realització d'estes activitats oferix una oportunitat formativa afegida quan es finalitzen els estudis cursats, i facilita a estos jóvens un valuós instrument per a complementar els coneixements teòrics adquirits en les seues carreres i enriquir-los per mitjà de la col·laboració amb els professionals de l'administració, dels quals poden aprendre no sols nous coneixements teòrics, sinó també la manera de portar-los a cap per mitjà de la participació en les tasques que realitzen estos professionals.
Amb esta activitat, a més, l'administració evidencia la implicació en la societat en què actua, seguint les pautes de gestió excel·lent que establixen els models de gestió de qualitat i, en concret, el Model d'Excel·lència de l'EFQM, que aplica la Generalitat Valenciana. Per a això, posa en acció esta mesura de suport a la formació, per mitjà d'una oferta que permet la participació en la gestió d'activitats, alhora que és una ferramenta molt qualificada d'aprenentatge de conceptes i tècniques de treball especialitzades.
D'altra banda, l'aprovació de la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el reglament d'eixa llei i el Decret 132/2009, de 4 de setembre, del Consell, pel qual es regula la concessió de beques, fan necessària l'elaboració i publicació d'esta orde, respectant les noves exigències de les esmentades normes.
Per això, per raó de les facultats que em conferix el Decret 120/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Sanitat, així com els articles 28 de la Llei 5/1983, de 30 de desembre, del Consell, i 47.11 del Text Refós de la Llei de la Hisenda Pública de la Generalitat Valenciana,
ORDENE
Article 1. Objecte
Esta orde té com a objecte:
a) Convocar un procediment de concurrència competitiva, al qual es referix l'article 22 de la Llei 38/2003, de 17 de novembre, General de Subvencions, i els articles 58 i següents del Reial Decret 887/2006, de 21 de juliol, pel qual s'aprova el seu reglament, d'acord amb els criteris de valoració fixats en les bases reguladores, que figuren com a annex per a la concessió de dos beques per a la realització de pràctiques de formació complementària en la Direcció General de Recursos Humans de la Conselleria de Sanitat, que es financen a càrrec de l'aplicació pressupostària 44.86.30.8447.799.68.5, codi línia comptable T6851000, dels Pressupostos de la Generalitat per a l'exercici 2011 i 2012.
b) Aprovar les bases que regulen esta convocatòria, que figuren en l'annex d'esta orde.
Article 2. Beneficiaris de la subvenció
1. Podran obtindre la condició de beneficiari de les ajudes previstes en esta convocatòria els que reunisquen els requisits següents:
a) Ser espanyol o nacional d'un estat membre de la Comunitat Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, s'aplique la lliure circulació de persones.
b) Estar en possessió de qualsevol títol universitari superior de llicenciat en Dret, expedit o homologat per les autoritats espanyoles corresponents i que no hagen transcorregut més de cinc anys des de la finalització dels estudis.
c) No estar exercint cap activitat laboral, funcionarial o econòmica, per compte propi o aliena.
d) No patir malaltia o estar afectat per limitació física o psíquica que siga incompatible amb l'exercici de les funcions corresponents.
e) No ser major de 35 anys.
f) No haver sigut beneficiari de beques de pràctiques professionals en la Generalitat per un període igual o superior a 36 mesos. Este límit temporal començarà a computar-se a partir del 9 de setembre de 2009.
g) No trobar-se sotmés a les prohibicions per a obtindre la condició de beneficiari, establides en l'article 13 de la Llei 38/2003, de 17 de novembre, General de Subvencions, la qual cosa s'acreditarà per mitjà de la declaració responsable inclosa en la sol·licitud.
h) Disposar de cobertura sanitària.
2. No podran obtindre la condició de beneficiari les persones en què concórrega alguna de les circumstàncies establides en l'article 13.2 de la Llei 38/2003, de 17 de novembre, General de Subvencions, i en els articles 18 i concordants del Reial Decret 887/2006, de 21 de juliol, pel qual s'aprova el Reglament de la Llei General de Subvencions.
3. L'obtenció de la condició de beneficiari no implicarà vinculació laboral o administrativa amb la Conselleria de Sanitat/Agència Valenciana de Salut.
Article 3. Sol·licituds i documentació
1. Les sol·licituds per a optar a les beques es faran amb el model normalitzat, que està a disposició de les persones interessades, en la Conselleria de Sanitat/Agència Valenciana de Salut a València (c/ Misser Mascó, núm. 31-33, 46449) i en l'adreça d'Internet . Es dirigiran a la Direcció General de Recursos Humans de la Conselleria de Sanitat.
2. El model normalitzat ha d'anar acompanyat de la documentació que es relaciona, que s'acreditarà per mitjà de compulsa en el moment de presentació de les sol·licituds:
a) Curriculum vitae, segons model normalitzat, que estarà a disposició dels interessats en l'adreça d'Internet i en els Servicis Centrals de la Conselleria de Sanitat en el qual s'indicarà l'experiència laboral, idiomes, beques aprofitades i la resta de mèrits que s'estimen pertinents, i en el qual es faran constar les dades personals, data i lloc de naixement, domicili actual, telèfon i una foto mida de carnet de l'aspirant.
b) Fotocòpia del títol universitari o, si és el cas, del document acreditatiu d'haver-ne abonat els drets d'expedició.
c) Fotocòpia de la certificació acadèmica personal amb indicació de la nota mitjana ponderada numèrica (rang 5-10), d'acord amb el que preveu el Reial Decret 1125/2003, de 5 de setembre.
d) Declaració responsable acreditativa de no tindre, en el moment de publicar-se la convocatòria, una beca o ajuda, llevat que es concórrega a la mateixa beca que es té concedida o que resten menys de dos mesos per a la seua finalització, així com de no estar exercint activitat laboral, funcionarial o econòmica, per compte propi o per a altri.
e) Còpia de la targeta SIP o, si no n'hi ha, documentació acreditativa sobre cobertura d'assistència sanitària.
f) Qualssevol altres documents que acrediten la possessió dels mèrits que s'al·leguen.
3. En el cas que els documents exigits que han d'acompanyar la sol·licitud de concessió de l'ajuda estigueren en poder del departament convocant de la beca, el sol·licitant podrà acollir-se al dret establit en l'article 35.f) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o dependència a què van ser dirigits, la identificació del procediment en què obren i que no hagen transcorregut més de cinc anys des de la finalització del procediment a què corresponguen.
En els supòsits d'impossibilitat material d'obtindre el document, l'òrgan competent podrà requerir al sol·licitant la seua presentació, o, si no n'hi ha, l'acreditació per altres mitjans dels requisits a què es referix el document, amb anterioritat a la formulació de la proposta de resolució.
4. Quan la sol·licitud no reunisca els requisits establits en la present orde o no s'acompanye la documentació que, d'acord amb l'orde, resulte exigible, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es requerirà l'interessat perquè, en un termini de 10 dies, esmene la falta o acompanye la documentació necessària, amb indicació que, si no ho feia, se'l tindrà per desistit de la sol·licitud, prèvia resolució que ha de ser dictada en els termes previstos en l'article 42 de l'esmentada llei, per l'òrgan que tinga atribuïda l'ordenació i instrucció del procediment, segons les bases reguladores.
5. Així mateix, es pot requerir al sol·licitant qualssevulla altres dades, documents i informes complementaris que resulten necessaris per a la resolució de l'expedient, així com l'acreditació dels requisits a què es referix la documentació administrativa.
Article 4. Lloc i termini de presentació
1. Els interessats poden presentar les sol·licituds en el Registre General de la Conselleria de Sanitat/Agència Valenciana de Salut, sítia en el carrer Misser Mascó, 31-46647, de València, així com en els servicis territorials, sitis a Alacant (c/ Girona, 26-03460), Castelló (c/ Hort dels Corders, 12-12525) i València (Gran Via Ferran el Catòlic, 74-46491), oficines Prop de la Generalitat o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. En cas d'enviament per correu certificat, la presentació de la documentació en l'oficina de correus corresponent ha de fer-se d'acord amb el que disposa l'article 39 del Reial Decret 1829/1999, de 31 de desembre, pel qual s'aprova el reglament pel qual es regula la prestació dels servicis postals, en desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals, en sobre obert, a fi que l'exemplar destinat a l'administració convocant siga datat i segellat abans de ser certificat.
En el cas que la sol·licitud no estiga datada i segellada per l'oficina de correus corresponent, s'entén com a data vàlida de presentació la que aparega en l'entrada en qualsevol dels registres indicats en l'apartat 1 del present article.
3. El termini de presentació de sol·licituds serà de 15 dies hàbils a comptar des de l'endemà de la publicació d'esta orde en el Diari Oficial de la Comunitat Valenciana.
Article 5. Ordenació i instrucció del procediment
L'òrgan encarregat de l'ordenació i instrucció del procediment és el director general de Recursos Humans de la Conselleria de Sanitat que, d'ofici, acordarà totes les actuacions necessàries per a la determinació, coneixement i comprovació de les dades per raó de les quals ha de pronunciar-se la resolució.
Article 6. Valoració i proposta de resolució
1. Es constituirà una comissió avaluadora per a l'examen i valoració de les sol·licituds presentades, que s'ajustarà quant al funcionament, en tant que òrgan col·legiat, al règim que hi establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. La comissió avaluadora ha d'estar composta per tres membres: el cap del Servici de Relacions Sindicals i Condicions de Treball que actua com a president, el cap de la Secció de Selecció de Personal Temporal que actua com a secretari i el cap de la Secció de Gestió de Personal, que actua com a vocal. El director general de Recursos Humans de la Conselleria de Sanitat designa, si és el cas, els substituts d'estos membres de la comissió.
3. Una vegada s'haja obtingut la puntuació provisional de tots els aspirants, s'exposarà la llista ordenada, segons la puntuació obtinguda, en l'adreça d'Internet , durant 10 dies, per a la fase d'al·legacions. Les publicacions successives, s'efectuaran per este mitjà.
La comissió, atenent els criteris i requisits establits i d'acord amb la disponibilitat pressupostària, alçarà acta i formularà la proposta de resolució a l'òrgan concedent en un termini de 10 dies una vegada finalitzat el procés de selecció, que contindrà una borsa de reserva prioritzada, en funció de la puntuació obtinguda, per a cobrir les vacants que pogueren produir-se.
Article 7. Obligacions genèriques del beneficiari
1. A més de les obligacions específiques que s'establixen en l'annex a esta orde, es declaren, amb caràcter general, les següents:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
b) Justificar, davant de l'òrgan concedent, el compliment dels requisits i condicions, així com la realització de l'activitat i el compliment de la finalitat que determinen la concessió o aprofitament de la subvenció.
c) Comunicar a l'òrgan concedent l'obtenció d'altres subvencions, ajudes, ingressos o recursos.
d) Acreditar, a l'acabament del termini de presentació de les sol·licituds, que es troba al corrent en el compliment de les obligacions tributàries i davant de la Seguretat Social, en els termes previstos en l'article 22 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
Per a tot això, la presentació de la sol·licitud de subvenció comportarà l'autorització expressa del sol·licitant perquè l'òrgan concedent obtinga de forma directa l'acreditació de les circumstàncies previstes en els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions. No obstant, el sol·licitant podrà denegar expressament tal consentiment.
e) Les altres previstes en l'article 14 de la Llei 38/2003, de 17 de novembre, General de Subvencions, si és el cas.
Article 8. Resolució de la concessió de l'ajuda
1. Correspon al director gerent de l'Agència Valenciana de Salut, per delegació del conseller, dictar la resolució de la concessió de les beques previstes en la present orde, així com la seua pròrroga.
2. La resolució, que serà motivada i tindrà els efectes i contingut previstos en l'article 25 de la Llei 38/2003, de 17 de novembre, General de Subvencions, es publicarà en el Diari Oficial de la Comunitat Valenciana i en el tauler d'anuncis de la Conselleria de Sanitat/Agència Valenciana de Salut (C/ Misser Mascó, 31 de València).
3. El termini per a la resolució de les beques serà el previst en l'annex corresponent a les bases reguladores.
Article 9. Recursos
1. Les resolucions adoptades en aplicació d'esta orde esgoten la via administrativa. Contra les resolucions es podrà interposar recurs contenciós administratiu en el termini de dos mesos comptador des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, si bé, pot interposar-se, potestativament, recurs de reposició davant del conseller de Sanitat en el termini d'un mes segons el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que puga interposar-se qualsevol altre que s'estime procedent.
2. Les resolucions administratives que s'adopten per delegació indicaran expressament esta circumstància i es consideraran dictades per l'òrgan delegatori.
Article 10. Pèrdua de l'ajuda
1. L'incompliment pel beneficiari dels requisits i condicions que van donar lloc a l'atorgament de la beca, així com la concurrència de qualsevol de les causes arreplegades en l'article 37 de la Llei 38/2003, de 17 de novembre, General de Subvencions i en els articles 91 i següents del Reial Decret 877/2006, de 21 de juliol, pel qual s'aprova el seu reglament, donarà lloc a la pèrdua del dret al cobrament total o parcial de la beca.
2. En tals casos, es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat. No obstant això, quedarà sense efecte la concessió de la beca, després de l'audiència a la persona interessada, quan no es realitzara l'activitat que va motivar la concessió, quan deixaren de reunir-se els requisits que es van exigir o quan s'incompliren, sense causa que ho justifique, les condicions establides en la corresponent convocatòria.
Article 11. Reintegrament de l'ajuda
Per al reintegrament de l'ajuda s'aplicaran les normes contingudes en els articles 36 i 37 de la Llei 38/2003, de 17 de novembre, General de Subvencions, així com en els articles 91 i següents del Reial Decret 877/2006, de 21 de juliol, pel qual s'aprova el seu Reglament i en l'article 12 del Decret 132/2009, de 4 de setembre, del Consell, pel qual es regula la concessió de beques.
Article 12. Règim d'infraccions i sancions
El règim sancionador en la matèria regulada en la present orde serà l'establit en el títol IV de la Llei 38/2003, de 17 de novembre, General de Subvencions.
Article 13. Assegurança d'accidents
La Conselleria de Sanitat ha de subscriure amb una entitat asseguradora una pòlissa d'assegurança per al cas d'accident individual, del qual seran beneficiàries les persones adjudicatàries de la beca.
Article 14. Criteris de preferència
Per a la concessió de les beques, s'aplicaran els criteris de preferència arreplegats en les disposicions addicionals primera, segona i tercera del Decret 132/2009, de 4 de setembre, del Consell, pel qual es regula la concessió de beques.
DISPOSICIONS ADDICIONALS
Única. Tramitació anticipada
La concessió de les ajudes previstes en esta orde estarà condicionada a l'existència de crèdit adequat i suficient per a això en els Pressupostos de la Generalitat per a l'exercici 2011 i 2012, d'acord amb l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa.
DISPOSICIONS FINALS
Primera
S'autoritza el director general de Recursos Humans perquè, en l'àmbit de les seues competències, adopte les mesures i resolucions necessàries per al desplegament i execució d'esta orde.
Segona
En tot allò que no regula esta orde, cal ajustar-se al que disposa el Text Refós de la Llei de la Hisenda Pública de la Generalitat Valenciana, en els preceptes bàsics de la Llei 38/2003, de 17 de novembre, General de Subvencions i del Reial Decret 877/2006, de 21 de juliol, pel qual s'aprova el Reglament de la Llei 38/2003, i en el Decret 132/2009, de 4 de setembre, del Consell, pel qual es regula la concessió de beques.
Tercera
La present orde entrarà en vigor l'endemà de la publicació en el Diari Oficial de la Comunitat Valenciana.
Quarta
Segons el que preveuen els articles 3.4 i 7.4 del Decret 147/2007, del Consell (DOCV núm. 5596, d'11.08.2007), esta convocatòria no necessita ser notificada a la Comissió Europea per no complir els requisits de l'article 107 del Tractat de Funcionament de la Unió Europea, ja que les ajudes previstes no van destinades a empreses o produccions.
Cinquena
Les dades personals de les persones sol·licitants, arreplegades en el transcurs del procediment, seran incloses en un fitxer automatitzat de l'òrgan convocant, en els termes i condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el reglament de desenvolupament de la referida llei orgànica.
Sisena
Contra la present orde, que posa fi a la via administrativa, pot interposar-se recurs contenciós administratiu, d'acord amb el que preveu l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, dins del termini de dos mesos a comptar des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, si bé, pot interposar-se, potestativament, recurs de reposició davant del conseller de Sanitat en el termini d'un mes segons el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que puga interposar-se qualsevol altre que s'estime procedent.
València, 29 de novembre de 2010
El conseller de Sanitat,
MANUEL CERVERA TAULET
ANNEX I
Bases de la convocatòria per a la concessió de dos beques per a la realització de pràctiques professionals en el Servici de Gestió Econòmica de la Direcció General de Recursos Humans
Base 1. Objecte
Es convoquen dos beques, ambdós de llicenciat/da en Dret, per a la realització de pràctiques professionals en matèria de recursos humans en la Direcció General de Recursos Humans.
Base 2. Requisits dels sol·licitants
1. Les beques previstes en este annex s'adjudicaran per mitjà de concurs entre els aspirants que reunisquen, abans de finalitzat el termini de presentació de sol·licituds, els requisits següents:
a) Ser espanyol o nacional d'un estat membre de la Comunitat Europea o nacional d'aquells estats a què, per raó de tractats internacionals celebrats per la Comunitat Europea i ratificats per Espanya, s'aplique la lliure circulació de persones.
b) Estar en possessió del títol de llicenciat en Dret, expedit o homologat per les autoritats espanyoles corresponents i que no hagen transcorregut més de cinc anys des de la finalització dels estudis.
c) No estar exercint cap activitat laboral, funcionarial o econòmica, per compte propi o alié.
d) No tindre cap malaltia o estar afectat per limitació física o psíquica que siga incompatible amb l'exercici de les corresponents funcions.
e) No ser major de 35 anys en el moment de finalització del termini de presentació de sol·licituds.
f) No haver sigut beneficiari de beques de pràctiques professionals en la Generalitat per un període igual o superior a 36 mesos. Este límit temporal començarà a computar-se a partir del 9 de setembre de 2009.
g) No trobar-se sotmés en les prohibicions per a obtindre la condició de beneficiari, establides en l'article 13 de la Llei 38/2003, de 17 de novembre, General de Subvencions, la qual cosa s'acreditarà per mitjà de la declaració responsable inclosa en la sol·licitud.
h) Disposar de cobertura sanitària.
2. Els sol·licitants han de reunir els requisits i condicions assenyalats, al terme del termini de presentació de les sol·licituds.
3. No podran optar a les beques els que, en el moment de publicar-se la convocatòria, ja estiguen aprofitant alguna beca de pràctiques professionals en la Generalitat, llevat que es concórrega a la mateixa beca que es té concedida o que resten menys de dos mesos perquè acabe.
4. Els aspirants que no tinguen la nacionalitat espanyola han d'acreditar coneixements suficients en alguna de les llengües oficials de la Comunitat Valenciana, aspecte que es verificarà en el procés de selecció.
Base 3. Dotació i duració de les beques
1. Les beques estan dotades amb 1.000,00 € bruts mensuals, import màxim de 12.000,00 € cada becari, i el global màxim de la convocatòria és de 24.000,00 €, que es financen a càrrec de l'aplicació pressupostària 07.34.24.5209.555.94.9, codi línia comptable T6851000, dels Pressupostos de la Generalitat, segons el desglossament inicial següent:
2011 2012 Total
20.000,00 € 4.000,00 € 24.000,00 €
2. L'import de la beca s'abonarà mensualment prèvia certificació de conformitat expedida per la Direcció General de Recursos Humans i una vegada practicades les retencions legals corresponents.
3. Durant el període de vigència de la beca i a fi que la quantia de l'ajuda concedida no es veja indirectament minvada, es podran abonar ajudes complementàries per a compensar les despeses derivades de l'assistència a cursos, seminaris, esdeveniments o altres activitats que, a consideració del tutor o tutora responsables de la formació, s'entenguen necessaris o convenients per als propòsits.
4. El període d'aprofitament de la beca començarà el dia indicat en la resolució de la present convocatòria, que en cap cas podrà ser anterior a l'1 de març de 2011, i tindrà una duració de 12 mesos, a comptar del dia indicat. No obstant, tal període podrà prorrogar-se fins a 12 mesos més, dins dels límits previstos en la normativa i sempre que hi haja consignació pressupostària adequada i suficient en els Pressupostos de la Generalitat per als corresponents exercicis pressupostaris.
En cas de pròrroga de les beques, en el segon període s'aplicarà la quantia que corresponga d'acord amb la resolució de la conselleria competent en matèria d'economia, hisenda i ocupació en eixe període.
5. La no-incorporació del becari en la data assenyalada suposa la renúncia a la beca concedida.
Base 4. Obligacions dels beneficiaris
1. La persona beneficiària de la beca està obligada a incorporar-se al servici corresponent de la Direcció General de Recursos Humans en el termini establit, a realitzar l'activitat que ha motivat la concessió durant el període d'aprofitament, i guardar el secret i confidencialitat dels assumptes en què intervinga, així com a complir les obligacions establides tant en l'article 14 de la Llei General de Subvencions com en la pròpia convocatòria.
2. Per a obtindre la condició de beneficiari de la beca, d'acord amb la resolució, haurà d'acceptar-se la concessió i renunciar a qualsevol altra beca coetània que es tinga concedida.
3. Per mitjà de l'acceptació de les bases de la convocatòria, els becaris cedixen gratuïtament i de forma indefinida els resultats que s'obtinguen com a conseqüència del desenvolupament de les beques, així com la memòria final, si és el cas, a l'entitat concedent de la beca, que es reserva el dret de la publicació i utilització.
4. La condició de becari no implica cap vinculació laboral o administrativa amb l'administració convocant i la concessió serà incompatible amb l'aprofitament d'altres beques, ajudes o treballs que suposen concurrència amb l'objecte i dedicació de la present o impedisca el compliment de les obligacions com a becari. La infracció d'esta regla deixa sense efecte la beca adjudicada.
5. El becari exercirà les activitats objecte d'esta convocatòria sota la supervisió del cap de servici corresponent, que ordenarà les activitats, règim de descansos i delimitarà el nombre d'hores presencials durant el funcionament dels servicis, sense que en cap cas puguen superar les 30 hores setmanals, actuant com a tutor formatiu i avaluant la seua activitat basant-se en la memòria que han de presentar els becaris sobre els coneixements i experiències obtinguts en les seues pràctiques en l'administració pública.
6. El director general de Recursos Humans resoldrà, per delegació del director gerent de l'Agència Valenciana de Salut, les incidències que es produïsquen durant el període d'aprofitament de les beques i les deixarà sense efecte, amb audiència prèvia de l'interessat, en el cas que incomplisca, sense causa justificada, les condicions establides en la present convocatòria, quan no realitze l'activitat que en va motivar la concessió o deixe de reunir els requisits exigits.
7. Davant de les incidències, renúncies, abandons o incompliments que deixen vacant la beca, es procedirà a cobrir-la segons l'orde establit en la borsa de reserva que resulte del procés de selecció.
8. Finalitzat el període d'aprofitament de la beca, prèvia presentació d'una memòria final de les actuacions realitzades dins dels 10 dies següents a la finalització, s'estendrà el pertinent certificat d'aprofitament, assistència i aptitud de la beca per la Direcció General de Recursos Humans.
Base 5. Sol·licituds i documentació
1. Les sol·licituds per a optar a les beques es realitzaran utilitzant el model normalitzat, que estarà a disposició dels interessats, en la Conselleria de Sanitat/Agència Valenciana de Salut a València (c/ Misser Mascó, núm. 31-33, 46404) i en l'adreça d'Internet . Es dirigiran a la Direcció General de Recursos Humans de la Conselleria de Sanitat i podran presentar-se en la Conselleria de Sanitat/Agència Valenciana de Salut a València (c/ Misser Mascó, núm. 31-33, 46191) i en qualsevol oficina Prop, sense perjuí del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. El model normalitzat anirà acompanyat de la documentació que es relaciona, que s'acreditarà per mitjà de compulsa en el moment de presentació de les sol·licituds:
a) Curriculum vitae, segons model normalitzat, que estarà a disposició dels interessats en l'adreça d'Internet i en els Servicis Centrals de la Conselleria de Sanitat, en el qual s'indicarà l'experiència laboral, idiomes, beques aprofitades i la resta de mèrits que s'estimen pertinents, i en el qual es faran constar les dades personals, data i lloc de naixement, domicili actual, telèfon i una foto mida de carnet de l'aspirant.
b) Fotocòpia del títol universitari o, si és el cas, del document acreditatiu d'haver abonat els drets d'expedició.
c) Fotocòpia de la certificació acadèmica personal amb indicació de la nota mitjana ponderada numèrica (rang 5-10), d'acord amb el que preveu el Reial Decret 1125/2003, de 5 de setembre.
d) Declaració responsable acreditativa de no estar aprofitant, en el moment de publicar-se la convocatòria, una beca o ajuda, llevat que es concórrega a la mateixa beca que s'està aprofitant o que resten menys de dos mesos per a la seua finalització, així com de no estar exercint cap activitat laboral, funcionarial o econòmica, per compte propi o alié.
e) Còpia de la targeta SIP o, si no n'hi ha, documentació acreditativa sobre cobertura d'assistència sanitària.
f) Qualssevol altres documents que acrediten la possessió dels mèrits que s'al·leguen.
Base 6. Ordenació i instrucció del procediment
L'òrgan encarregat de l'ordenació i instrucció del procediment serà el director general de Recursos Humans de la Conselleria de Sanitat, que, d'ofici, acordarà totes les actuacions necessàries per a la determinació, coneixement i comprovació de les dades per raó de les quals ha de pronunciar-se la resolució.
Base 7. Valoració i proposta de resolució
1. La valoració de les sol·licituds presentades l'ha de fer una comissió avaluadora, que estarà composta per tres membres; el cap del Servici de Relacions Sindicals i Condicions de Treball, que actuarà com a president, el cap de Secció de Selecció de Personal Temporal, que actuarà com a secretari, i el cap de Secció de Gestió de Personal, que actuarà com a vocal. El director general de Recursos Humans de la Conselleria de Sanitat designarà, si és el cas, els substituts d'estos membres de la comissió.
Una vegada es tinga la puntuació provisional de tots els aspirants, s'ha d'exposar la llista ordenada, segons la puntuació obtinguda, en l'adreça d'Internet , durant 10 dies, per a la fase d'al·legacions. Les successives publicacions, s'efectuaran per este mitjà.
La comissió, atenent els criteris i requisits establits i d'acord amb la disponibilitat pressupostària, alçarà acta i formularà la proposta de resolució a l'òrgan concedent abans de tres mesos des de la publicació de la convocatòria, que contindrà una borsa de reserva prioritzada, en funció de la puntuació obtinguda, per a cobrir les vacants que pogueren produir-se.
2. La selecció dels becaris la determina la puntuació obtinguda per mitjà de l'aplicació del següent:
Barem
a) Expedient acadèmic: es valorarà fins a un màxim de 10 punts coincidint amb la qualificació mitjana ponderada de l'expedient.
b) Altres títols acadèmics oficials que no constituïsquen un requisit per a la concessió. En este subapartat la puntuació màxima serà de 3 punts:
- Doctor: 2 punts.
- Altres llicenciatures: 1 punt.
c) Coneixements de valencià: un màxim d'1 punt, d'acord amb el barem següent:
- Nivell oral: 0,25 punts.
- Nivell elemental: 0,50 punts.
- Nivell mitjà: 0,75 punts.
- Nivell superior: 1 punt.
Només es valoraran els certificats expedits o homologats per la Junta Qualificadora de Coneixements del Valencià, i es puntua exclusivament el nivell més alt acreditat.
d) Altres idiomes de la Unió Europea: fins a 1 punt. Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts.
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat.
e) Altres idiomes cooficials de la Unió Europea: fins a 1 punt.
Només es valoraran els títols expedits per les escoles oficials d'idiomes, universitats, ministeris o organismes oficials acreditats. Es valorarà cada nivell superat amb 0,10 punts.
f) Experiència professional relacionada directament amb l'objecte de la beca, fins a 2 punts, que es computa 0,10 per cada mes complet treballat, en unitats amb competència en matèria de personal.
g) Cursos de formació relacionats amb l'objecte de la beca impartits per organismes oficials o centres reconeguts: fins a un màxim de 4 punts.
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:
a. De 200 o més hores, 3,00 punts.
b. De 100 o més hores, 2,00 punts.
c. De 75 o més hores, 1,50 punts.
d. De 50 o més hores, 1,00 punt.
e. De 25 o més hores, 0,50 punts.
f. De 15 o més hores, 0,20 punts.
En cap cas es puntuaran en el present subapartat els cursos de valencià i d'idiomes.
h) Entrevista personal: valoració d'aspectes curriculars relacionats amb l'activitat objecte de la beca i altres mèrits no arreplegats en el barem.
La valoració que s'atorgue en este apartat no podrà superar el 30% de la puntuació màxima que es puga obtindre per mitjà de la suma de la resta d'apartats que s'incloguen en la convocatòria, la qual cosa suposa un màxim de 6,6 punts.
i) En igualtat de condicions amb la resta dels sol·licitants es donarà preferència en l'atorgament de les beques a les persones amb discapacitat, víctimes de violència domèstica i víctimes de terrorisme.
Base 8. Termini de resolució
1. La resolució de la convocatòria prevista en esta orde tindrà lloc en un termini màxim de tres mesos a comptar de la data de la publicació en el Diari Oficial de la Comunitat Valenciana.
El venciment del termini màxim, previst en el paràgraf anterior, sense haver-se notificat la resolució, legitima els interessats per a entendre desestimada per silenci administratiu la sol·licitud de concessió de subvenció, de conformitat amb el que disposa l'article 25.5 de la Llei 38/2003, de 17 de novembre, General de Subvencions.
2. La resolució de concessió o denegació es publicarà en el Diari Oficial de la Comunitat Valenciana i assortirà els efectes de notificació a les persones interessades, no obstant es podrà notificar també de forma individualitzada a aquells aspirants que hagen resultat beneficiaris de les beques. Així mateix la dita resolució s'inserirà en l'adreça d'Internet .
3. La Direcció General de Recursos Humans convocarà els adjudicataris per a la firma del corresponent document d'acceptació, que ha d'efectuar-se en un termini no superior a 10 dies hàbils des de la data de la notificació de la resolució de concessió.